CELEX: C2007/095/50
Language: et
Date: 2007-04-28 00:00:00
Title: Kohtuasi C-109/07: Eelotsusetaotlus, mille esitas Prud'homie de pêche de Martigues (Prantsusmaa) 20. veebruaril 2007 — Jonathan Pilato versus Jean-Claude Bourgault

28.4.2007   
            
            
               ET
            
            
               Euroopa Liidu Teataja
            
            
               C 95/27
            
         Eelotsusetaotlus, mille esitas Prud'homie de pêche de Martigues (Prantsusmaa) 20. veebruaril 2007 — Jonathan Pilato versus Jean-Claude Bourgault
   (Kohtuasi C-109/07)
   (2007/C 95/50)
   Kohtumenetluse keel: prantsuse
   Eelotsusetaotluse esitanud kohus
   Prud'homie de pêche de Martigues
   Põhikohtuasja pooled
   
      Hageja: Jonathan Pilato
   
      Kostja: Jean-Claude Bourgault
   Eelotsuse küsimused
   
               1.
            
            
               Kas nõukogu 29. aprilli 1997. aasta määruse (EÜ) nr 894/97 (1), mida on muudetud nõukogu 8. juuni 1998. aasta määrusega (EÜ) nr 1239/98 (2), artiklit 11a tuleb tõlgendada nii, et see keelab ka sellised võrgud, mis ei triivi või triivivad väga vähe, kuna need on kinnitatud triivankru külge?
            
         
               2.
            
            
               Kas nõukogu määruse (EÜ) nr 894/97, mida on muudetud nõukogu määrusega (EÜ) nr 1239/98, artikli 11a lõiked 1 ja 2 on kehtivad niivõrd kui:
               
                           a)
                        
                        
                           kõnealuse artikli eesmärk näib olevat üksnes keskkonnaalane, kuigi selle õiguslik alus on Roomas 25. märtsil 1957 allkirjastatud Euroopa Ühenduse asutamislepingu endise numeratsiooni järgi artikkel 43, mis on praeguse numeratsiooni järgi artikkel 37;
                        
                     
                           b)
                        
                        
                           selles ei esitata triivvõrgu määratlust, mistõttu ei määrata selgesti kindlaks kõnealuse artikli kohaldamisala;
                        
                     
                           c)
                        
                        
                           säte ei ole selgesti põhjendatud;
                        
                     
                           d)
                        
                        
                           selles ei võeta arvesse kättesaadavaid teaduslikke ja tehnilisi andmeid, ühenduse erinevate piirkondade keskkonnatingimusi ning kasu [ja] kahju, mis selles ettenähtud keelust tuleneb;
                        
                     
                           e)
                        
                        
                           see ei ole saavutatava eesmärgiga seotud;
                        
                     
                           f)
                        
                        
                           see on diskrimineeriv, kuna selle alusel koheldakse geograafiliselt, majanduslikult ning sotsiaalselt erinevaid olukordi ühtemoodi;
                        
                     
                           g)
                        
                        
                           selles ei nähta ette ühtki erandit kalurite jaoks, kes nagu thonaille-võrgu abil kalastavad kalurid, püüavad väikeseid koguseid, missugune kalastamisviis on peale selle, et see on Vahemere ääres tavapärane, on seda harrastavale inimestele eluliselt tähtis ning peale selle väga valikuline?
                        
                     
         
      (1)  Nõukogu 29. aprilli 1997. aasta määrus (EÜ) nr 894/97, millega sätestatakse kalavarude kaitse teatavad tehnilised meetmed (EÜT L 132, lk 1; ELT eriväljaanne 04/03, lk 156).
   
      (2)  Nõukogu 8. juuni 1998. aasta määrus (EÜ) nr 1239/98, millega muudetakse määrust (EÜ) nr 894/97, milles sätestatakse teatavad tehnilised meetmed kalavarude kaitseks (EÜT L 171, lk 1; ELT eriväljaanne 04/03, lk 256).